钦定古今图书集成/历象汇编/乾象典/第083卷 > 摸鱼儿〈雨〉 前人
## 钦定古今图书集成/历象汇编/乾象典/第083卷 > 摸鱼儿〈雨〉 前人

洒轩窗，数声疏雨，霎时驱退残暑。碧江风过龙鳞起，
天际白云如絮。人老去。但说道秋来，先自伤心绪。故
乡何处，望不见渊明，菊荒三迳，尽日漫凝伫。　新凉
夜，兔影沉沉汉渚。寥寥鸿雁飞度。莎鸡络纬闲相妒，
催得鬓丝千缕。芳草渡。还又是、苍烟绿水连红树。荣
名几许，随分莫求多，五湖有路，波浪未应阻。